Document ID: 32000R2549

32000R2549
L 292/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2549/2000 НА СЪВЕТА
от 17 ноември 2000 година
относно създаването на допълнителни технически мерки за възстановяване на запасите от риба треска в Ирландско море (участък VIIа на Международния съвет за изследване на морето/ICES)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него,
като взе предвид предложението на Комисията (1),
като взе предвид становището на Европейския парламент (2),
като има предвид, че:
(1)
Запасът от достигнала зрялост риба треска в Ирландско море понастоящем намалява и са създадени спешни и временни технически мерки относно риболова в Ирландско море в Регламент (ЕО) № 304/2000 на Комисията от 9 февруари 2000 г., с който се установяват мерки за възстановяването на запасите от риба треска в Ирландско море (участък VIIа на Международния съвет за изследване на морето (ICES) (3).
(2)
Необходима е по-голяма защита за младите екземпляри риба треска в Ирландско море, така че да може повече млади екземпляри да оцелеят и да достигнат зрялост.
(3)
Необходими са допълнителни технически мерки, предназначени да осигурят оцеляването на младите екземпляри риба треска в Ирландско море.
(4)
Освен това, условията, посочени в бележка под линия 6 от приложение I към Регламент (ЕО) № 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (4), понастоящем позволяват, през 2000 г., облекчени условия по отношение на процента страничен улов, който преобладава за различните риболовни съоръжения както сред, така и във води, които са съседни на Ирландско море (участък VIIа на Международния съвет за изследване на морето/ICES). Приложението на тези условия през 2000 г. не е желателно. Ето защо, гореспоменатата бележка под линия 6 не би следвало да се прилага за Ирландско море,
ПРИЕ НАСТОЯЩИЯ РЕГЛАМЕНТ:
Член 1
Настоящият регламент определя технически мерки, които са допълнителни към тези, установени в Регламент (ЕО) № 850/98 на Съвета, който се прилага изключително само за Ирландско море (участък VIIа на Международния съвет за изследване на морето/ICES, както е определен в Регламент (ЕИО) № 3880/91 на Съвета от 17 декември 1991 г. относно предаването на статистика за номиналния улов от държавите-членки, които осъществяват риболовна дейност в североизточната част на Атлантическия океан) (5).
Член 2
При осъществяване на риболовна дейност в Ирландско море се забранява използването на:
1.
каквато и да е дънна мрежа с механизъм за влачене, различна от дънни тралове, която включва външен джоб за събиране на рибата и/или удължаващо парче, направени изцяло или частично от многократно изплетени материали за изработване на мрежи;
2.
каквато и да е дънна мрежа с механизъм за влачене, различна от дънни тралове, която включва външен джоб за събиране на рибата и/или удължаващо парче, на което дебелината на връвта надхвърля 6 mm;
3.
каквато и да е дънна мрежа с механизъм за влачене, различна от дънни тралове, която включва външен джоб за събиране на рибата с обхват на размера на дупките на мрежата от 70 до 79 mm или с обхват на размера на дупките на мрежата от 80 до 89 mm, която има повече от 120 дупки на всяка обиколка на споменатия външен джоб за събиране на рибата, с изключение на връзки и кантове;
4.
каквато и да е дънна мрежа с механизъм за влачене, която включва всяка отделна четиристранна дупка, на която краищата/ивиците на дупката не са със сравнително еднаква дължина;
5.
каквато и да е дънна мрежа с механизъм за влачене, различна от дънни тралове, с обхват на размера на дупките на мрежата от 70 до 79 mm или с обхват на размера на дупките на мрежата от 80 до 99 mm, освен ако цялата горна половина на предната част на такава мрежа се състои от панел от материал за изработване на мрежи, прикрепен директно за предното въже на мрежата, с удължение към задната част на мрежата с поне 15 дупки, и изработена от материал, при който дупките имат формата на диамант, като нито една дупка не е с размер по-малък от 140 mm;
6.
какъвто и да е бийм трал с обхват на размера на дупките на мрежата от 70 до 79 mm или с обхват на размера на дупките на мрежата от 80 до 99 mm, освен ако цялата горна половина на предната част на такава мрежа се състои от панел от материал за изработване на мрежи, прикрепен директно за предното въже на мрежата, с удължение към задната част на мрежата с поне 30 дупки, и изработена от материал, при който дупките имат формата на диамант, като нито една дупка не е с размер по-малък от 180 mm;
7.
каквато и да е мрежа с механизъм за влачене за улов на демерзални видове риба (видове риба, чиито яйца са потопени във водата и се развиват вътре във водата), различна от дънни тралове, с обхват на размера на дупките на мрежата от 80 до 99 mm, освен ако в такава мрежа не е включен панел с квадратни дупки с размер на отворите поне 80 mm, в съответствие с условията, посочени в член 7 от Регламент (ЕО) № 850/98;
8.
каквато и да е каквато и да е мрежа с механизъм за влачене за улов на демерзални видове риба (видове риба, чиито яйца са потопени във водата и се развиват вътре във водата), на която външен джоб за събиране на рибата с размер на дупките на мрежата, по-малък от 100 mm, се прикрепя по всякакъв друг начин, с изключение на зашиване за мрежата, в предната част на външния джоб за събиране на рибата.
Член 3
Бележка под линия 6 от приложение I към Регламент (ЕО) № 850/98 на Съвета не се прилага за Участък VIIа на Международния съвет за изследване на морето /ICES.
Член 4
Настоящият регламент влиза в сила на двадесетия ден след публикуването му в Официален вестник на Европейските общности.
Условията на член 2 се прилагат от 1 януари 2001 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 17 ноември 2000 година.

Labels: 20
6